section_heading: Služba
paragraph_text: Rođena je 27. lipnja 1889. u Vučinićima nedaleko Vrbovskog, od oca Ivana i majke Marije, rođ. Kučević. Godine 1912. stupila je u samostan, a 1914. nakon položenih zavjeta otputovala je u Bugarsku i radila u Sofiji u domu za nezbrinutu djecu. U Drinopolju, današnja Turska, radi kao poglavarica u internatu i pri kraju Prvoga svjetskog rata vraća se u domovinu gdje završava učiteljsku školu. Družba je šalje u Beč na učiteljsku školu za bolničare. Po završenoj školi preuzima nastavničko mjesto, najprije na Državnoj bolničkoj školi u Zagrebu, na Mlinarskoj cesti, a kasnije na bolničkoj školi Sestara milosrdnica koja je neko vrijeme radila u Kući matici, a kasnije je škola premještena u sklop Družbine opće javne bolnice na Vinogradskoj cesti. U razvitak te bolnice uložila je sve svoje snage i mnogo je učinila za naobrazbu sestara bolničarki. Težište svoga rada položila je na odgoj. Mnogo se žrtvovala da bi sestre bolničarke cijenile svoj redovnički poziv, a da se i stručno uzdignu. Sestre bolničarke je upućivala da visoko cijene svoj poziv i da mu savjesno služe. Imala je velike ambicije za unaprjeđenje svih radnih područja družbe. Godine 1939. ušla je kao savjetnica u Vrhovnu upravu te je u tom razdoblju razvila veliku djelatnost.<ref>Sestre uzori i zaštitnice: S. M. Blanda Stipetić, pristupljeno 1. veljače 2018.